Joyce Bagala munnamawulire Omunnayuganda era munnabyabufuzi. Ye yali akulira ebyamawulire ku ttivvi ya NBS. Mu kulonda okwaliwo mu mwaka gwa bbiri abiri mu gumu, Bagala yajjira ku tiketi y’ekibiina kya National Unity Platform okuvuganya ku kifo ky'omubaka omukyala akiikirira Disitulikiti y’e Mityana mu lukiiko lw’eggwanga olukulu. Mukyala mufumbo era alina abaana babiri. Obuto bwe n'okusoma kwe: Bagala mukyala Muganda. Ava mu maka g'omugenzi Peetero Ntwatwa, eyaweerezaako ng'omukubiriza w'olukiiko lwa Buganda mu myaka gy’enkaaga. Jjajja we azaala nnyina ye Leviranda William Ssewannyana Katula, eyaliko ssaabawandiisi w'obudyankoni bw'e Mityana. Yafiirwa bazadde be bombi ku myaka emito, n’akuzibwa maama we omuto, Josephine Esther Nansikombi. Yasomera ku Mityana Junior School, Gombe Secondary School ne UMCAT School of Journalism and Mass Communication. Oluvannyuma yeegatta ku Makerere University okusoma ddiguli mu by’amawulire. Olugendo lwe mu by’amawulire: Bagala yeegatta ku NBS mu bbiri kkumi na mukaaga era y’abadde akulira okuweereza amawulire g'Oluganda Amasengejje ag'essaawa emu ey'akawungeezi. Baagala yakolako ku Radio One Uganda, yakolako ng'omusomi w'amawulire g'Olungereza ku Beat FM, Buddu FM ne Sanyu FM. Okusaka amawulire g’Oluganda yakutandikira ku Sanyu FM. Mu mwaka gwa bbiri kkumi na mwenda, Bagala ye omu ku bakulu abaagobwa ku mulimu gwe ku biragiro bya Uganda Communications Commission olw'okuweereza obutereevu okwekalakaasa kwa eyali yeegwanyiza entebe y’obwapulezidenti bwa Uganda era omubaka wa Kyadondo East, Robert Kyagulanyi Ssentamu, amanyiddwa nga Bobi Wine. Uganda Communications Commission yawummuza abakulu bonna ku mikutu gy'amawulire egy'enjawulo olw’okuweereza okwekalakaasa kuno. Yatiisatiisa okutwala ekitongole mu mbuga olw’okugobwa mu bukyamu, naye era tewali kyavaamu. Mu bbiri kkumi na mwenda, yasabibwa okukomya olugendo lwe ku Radio one olw'emyaka ekkumi n’ogumu asobole okufuna obudde obukomawo okwesimbawo okuvuganya n'omubaka omukyala eyali akiikirira disitulikiti y’e Mityana, Judith Nabakooba mu kulonda kwa bonna okwa bbiri abiri mu gumu okwali kubindabinda. Newankubadde kyali kityo, Bagala yasigaza omulimu gwe ku ttivvi ya NBS. Ebyobufuzi: Mu mwaka gwa bbiri kkumi na mwenda, Bagala yakoona ku ky'okuwummula amawulire yeesogge ebyobufuzi. Jjukira nti yali yavuganya ku kifo ky’omubaka omukyala akiikirira disitulikiti y’e Mityana mu lukiiko lw’eggwanga olukulu mu kalulu ka bonna aka bbiri kkumi na mukaaga n'awangulwa Judith Nabakooba eyajjira ku tiketi ya National Resistance Movement. Nga wayise emyaka esatu era yavuganya ne kizibwe we, Namuleme Esther Ntwatwa era bonna ne bawangulwa Nabakooba.